Skoonhede kan hulle nou al inskryf | Netwerk24
Skoonhede kan hulle nou al inskryf
07 November 2019 06:01
Inskrywings vir Bloemskou (24 April tot 2 Mei 2020) se skoonheidskompetisies sluit op Vrydag 15 November om 13:30.
Bloemskou bied die kompetisies in samewerking met eModels aan.
Die kategorieë is Kleine Mej. Daisy (3 tot 5 jaar), Kleine Mej. Bloemskou (6 tot 10 jaar), Mej. Tiener Bloemskou (14 tot 17 jaar) en Mej. Windmill Bloemskou (18 tot 25 jaar).
Inskrywings kan gedoen word deur ’n e-pos na bloemshow@emodelssa.com te stuur. Inskrywings kos R100.
Die topdrie-mededingers in elke kategorie kan groot kontantpryse geborg deur Bloemskou wen en daar is ook geskenk­bewyse van tussen R5 000 en R18 000 op die spel.
Die uitdunne vir Kleine Mej. Daisy en Kleine Mej. Bloemskou vind op 20 November om 18:00 en die uitdunne vir Mej. Tiener Bloemskou en Mej. Windmill Bloemskou vind op 21 November om 18:00 by die Windmill-konferensiesentrum plaas.
Die toptien finaliste in elke kategorie sal dan gekies word.
Die amptelike liefdadigheidsprojek vir die kompetisie is Joint Aid Management (JAM) wat kinders oor Afrika heen voed.
Rig navrae oor die kompetisie aan Jeanré du Preez by 084-809-3663.